Hugo saab preemia selle eest, et ta on "rünnanud ideed kommunikatsioonist kui ärist ja toetanud rahvakommunikatsiooni võimalusi" ja  "võidelnud monopolide vastu meediamaastikul" (tõlkisin kiiruga, see ei pruugi olla 100% täpne). Samal ajal toob Argentina päevaleht La Nacion välja, et Chavez on pidevalt rünnanud temaga opostisioonis olevaid väljaandeid ja sulgenud Venezuelas vähemalt 30 raadiojaama. Kas see on õige, seda ma ei tea, kuna ma ei jälgi Venezuela ajakirjandust. La Plata Ülikooli kodulehelt loen ma välja, et preemia antakse professionaalile, kes on oma töös näidanud usaldusväärset pühendumust tõele ja demokraatlikele väärtustele.  Ehk siis täiesti arusaadav, miks preemia andmine Chavezile poleemikat tekitab.